**Cateodata**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Câteodată,nu ştiu ce-i cu mine…

Câteodată , dorul vine să m-aline.

În întuneric caut raze de lumină

Să-mi lumineze ziua ce-o să vină…

Mă dor tristeţi de nimeni neştiute

Şi mă ascund în clipe abătute

Crezând că dacă sunt doar eu

Sfida-voi tot ce este greu…

Şi lacrimile-mi curg în noapte

Înconjurate de noian de şoapte!

Şi din spărturi am adunat crâmpeie

Să întregesc un suflet de femeie...

Străină-i ziua şi-i prea rece

Iar noaptea grea abia mai trece

Şi e nespus de trist si de ciudat

Să simţi că totul este terminat!

Iar stelele în jur nu mai sclipesc!

Şi-n noapte-adâncă nu zaresc

Speranţa ce doream s-apară

În viaţa mea, dulce-amară…

Câteodată,aripile mi s-au frânt

Când am zidit un dor înfrânt…

Când,din iubire,ne-am trezit străini

Alt vis a-ngenuncheat în mărăcini!